

ที่ มท ๐๘๑๖.๒/ว  กรมส่งเสริมการปกครองท้องถิ่น

 ถนนนครราชสีมา เขตดุสิต

 กรุงเทพฯ ๑๐๓๐๐

 มีนาคม ๒๕๖6

เรื่อง ผลการจัดสรรเงินอุดหนุนนักเรียนทุนเสมอภาคกลุ่มช่วงชั้นรอยต่อ ภาคเรียนที่ ๒/๒๕๖๕ สังกัดองค์กร

 ปกครองส่วนท้องถิ่น

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๓๔๔๓ ลงวันที่ ๒๘ ตุลาคม ๒๕๖๕

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๑๓๐๖/๒๕๖6

ลงวันที่ ๑ มีนาคม ๒๕๖6 จำนวน 1 ชุด

 ตามที่กรมส่งเสริมการปกครองท้องถิ่นได้แจ้งปฏิทินการดำเนินงานโครงการจัดสรรเงินอุดหนุนนักเรียนยากจนพิเศษมีแบบเงื่อนไข (นักเรียนทุนเสมอภาค) ภาคเรียนที่ ๒ ปีการศึกษา ๒๕๖๕ และปฏิทินการบันทึกแนวโน้มการศึกษาต่อของนักเรียนทุนเสมอภาคกลุ่มช่วงชั้นรอยต่อ ภาคเรียนที่ ๒ ปีการศึกษา ๒๕๖๕ นั้น

 ในการนี้ กองทุนเพื่อความเสมอภาคทางศึกษาแจ้งว่า ได้ดำเนินการจัดสรรเงินอุดหนุนนักเรียนทุนเสมอภาคกลุ่มช่วงชั้นรอยต่อ ภาคเรียนที่ ๒/๒๕๖๕ สังกัดองค์กรปกครองส่วนท้องถิ่น จำนวนนักเรียน ๕,๐๙๔ คน ในสถานศึกษา ๖๑๑ แห่ง เรียบร้อยแล้ว และมีสถานศึกษาที่ไม่สามารถจัดสรรได้ ๑ แห่ง กรมส่งเสริมการปกครองท้องถิ่นจึงขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

 ๑. แจ้งบัญชีรายชื่อสถานศึกษาที่ได้รับจัดสรรเงินอุดหนุนนักเรียนทุนเสมอภาคกลุ่มช่วงชั้นรอยต่อ ภาคเรียนที่ ๒/๒๕๖๕ สังกัดองค์กรปกครองส่วนท้องถิ่น โดยสถานศึกษาสามารถตรวจสอบรายชื่อนักเรียนทุนเสมอภาคและงบประมาณที่ได้รับการจัดสรรผ่านระบบ dla.thaieduforall.org และดำเนินการจ่ายเงินเป็นค่าครองชีพให้นักเรียนตามขั้นตอนหลักเกณฑ์ที่กองทุนเพื่อความเสมอภาคทางการศึกษากำหนด

 ๒. กำกับ ติดตาม การดำเนินงานของสถานศึกษาให้เป็นไปตามแนวทางการดำเนินการจัดสรรเงินอุดหนุนนักเรียนทุนเสมอภาคกลุ่มช่วงชั้นรอยต่อ ภาคเรียนที่ ๒/๒๕๖๕ สังกัดองค์กรปกครองส่วนท้องถิ่น

รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น
กลุ่มงานยุทธศาสตร์การพัฒนาการจัดการศึกษาท้องถิ่น

รอง .อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔

ไปรษณีย์อิเล็กทรอนิกส์ : saraban@dla.go.th

ผู้ประสานงาน : นางสาวศิริพรรณ สิงห์ห่วง โทร. ๐๖ ๒๖๐๓ ๖๑๖๔